Vrou eers ure later vir slangbyt behandelArgieffoto. Werner Vermaak, woordvoerder van ER24, het gesê paramedici is omstreeks 13:00 na die plaas ontbied. Hulle het die 36-jarige vrou daar in erge pyn aangetref. Haar been en enkel was geswel. “Die vrou het aan paramedici gesê sy het vroeër die dag ŉ skielike pyn in haar enkel gevoel, maar nie mediese hulp daarvoor gesoek nie. Toe paramedici haar ondersoek, het hulle twee bytmerke aan haar enkel gevind,” het Vermaak gesê. Die vrou is op die toneel behandel voordat sy na die Midlands mediese sentrum gehaas is. “Dit is nie duidelik watter soort slang die vrou gebyt het nie, aangesien sy nie die slang gesien het nie,” het hy gesê.